text: MANIFESTACIÓ MULTITUDINÀRIA DEL 3-O A SFG – Ràdio Sant Feliu 107.0 FM
  MANIFESTACIÓ MULTITUDINÀRIA DEL 3-O A SFG
  By Paul Marca|2017-10-03T13:36:49+02:003 d'octubre de 2017|Sense categoria|Comentaris tancats a MANIFESTACIÓ MULTITUDINÀRIA DEL 3-O A SFG
  Sant Feliu de Guíxols ha viscut aquest matí de dimarts la marxa més multitudinària que es recorda en resposta a la crida realitzada per les entitats en la celebració de la Jornada d'Aturada de País que s'està seguint massivament a tots els punts de Catalunya.
  El punt de trobada ha estat la Plaça Salvador Espriu, a les 11 del matí, i des d'allà s'ha seguit un itinerari marcat per davant dels col·legis electorals per aquest ordre: Centre Cívic Vilartagues, Escola Bressol l'Oreneta, Baldiri Reixach, l'Estació, Centre Cívic Tueda, l'Estació, Tramuntana, Gaziel fins desembocar a l'Ajuntament.
  Per la banda del passeig del consistori s'hi havia instal·lat una taula amb una urna i paperetes de votació, des d'on han pres la paraula Alba Malagelada (ANC), Josep Maria Vicens (Omnium Cultural) i l'alcalde Carles Motas, que han reiterat els missatges que es donen aquests dies en favor dels drets i les llibertats, rebuig a la violència, convidant a utilitzar l'urna de forma simbòlica i a participar a les manifestacions a les ciutats i capitals de comarca, especialment a La Bisbal d'Empordà i Girona, a les 6 de la tarda.